Държавен вестник, бр. 71, 2010 г., стр. 43

БРОЙ  71	
Д Ъ Р Ж А В Е Н  В Е С Т Н И К 	
СТР.  43  
(2) Европейското патентно ведомство удо­
влетворява искането, при условие че са спазени 
изискванията, предвидени в Правилника за 
прилагане. В противен случай искането се 
отхвърля.
(3) Ако искането бъде удовлетворено, прав­
ните последици от неспазването на срока се 
считат за ненастъпили.
(4) Продължаване на процедурата не се 
допуска по отношение на сроковете по член 
87, алинея 1, член 108 и член 112а, алинея 4, 
както и по отношение на сроковете за подаване 
на искане за продължаване на процедурата 
или възстановяване на права. Правилникът за 
прилагане може да изключи продължаването 
на процедурата и за други срокове.
Член 122
Възстановяване на права
(1) Заявител или притежател на европейски 
патент, който въпреки положената дължима 
грижа при дадените обстоятелства не е успял 
да спази срок пред Европейското патентно 
ведомство, може да възстанови правата си 
по негово искане, ако като пряко последствие 
от неспазването на срока, европейската па­
тентна заявка или някое искане са отказани 
или европейската патентна заявка се счита за 
оттеглена или европейският патент е обявен 
за недействителен или е загубено някое друго 
право или средство за обжалване.
(2) Европейското патентно ведомство удо­
влетворява искането, при условие че са спа­
зени условията съгласно алинея 1 или други 
изисквания, установени от конвенцията. В 
противен случай искането се отхвърля.
(3) Ако искането бъде удовлетворено, прав­
ните последици от неспазването на срока се 
считат за ненастъпили.
(4) Не се допуска възстановяване на права 
по отношение на срока за подаване на искане 
за възстановяване на права. Правилникът за 
прилагане може да изключи възстановяването 
и на други срокове.
(5) Всяко лице, което в посочена договаря­
ща страна добросъвестно е използвало или е 
извършило ефикасна и сериозна подготовка 
за използване на изобретението, предмет на 
публикувана европейска патентна заявка или 
европейски патент, в периода между загубата 
на права, предвиден в алинея 1, и публику­
ването в Европейския патентен бюлетин на 
съобщението за възстановяване на тези права, 
може да продължи да използва изобретение­
то в своята дейност или за нуждите на тази 
дейност без заплащане.
(6) Нищо в този член не ограничава правото 
на дадена договаряща страна да постанови 
възстановяване на права по отношение на 
срокове, които са предвидени в тази конвенция 
и които трябва да се спазват пред органите 
на тази страна.
Член 123
Промени
(1) Европейската патентна заявка и евро­
пейският патент могат да бъдат изменени в 
производството пред Европейското патентно 
ведомство в съответствие с Правилника за 
прилагане. Във всички случаи на заявителя се 
дава поне една възможност да внесе промени 
в заявката по свое желание.
(2) Европейската патентна заявка или ев­
ропейският патент не могат да бъдат проме­
няни така, че предметът им да излиза извън 
съдържанието на заявката, както е подадена.
(3) Измененията в европейския патент 
трябва да са такива, че да не водят до раз­
ширяване на обхвата на закрилата.
Член 124
Информация за предшестващото ниво на 
техниката
(1) Европейското патентно ведомство може 
в съответствие с Правилника за прилагане да 
покани заявителя да представи информация 
за предшестващото ниво на техниката, взето 
под внимание в национални или регионални 
патентни производства и отнасящо се до из­
обретение, за което е подадена европейската 
патентна заявка.
(2) Ако заявителят не отговори своевре­
менно на поканата по алинея 1, европейската 
патентна заявка се счита за оттеглена.
Член 125
Позоваване на общи принципи
При липса на процедурни разпоредби в 
тази конвенция Европейското патентно ве­
домство взема под внимание общоприетите 
в договарящите страни принципи на проце­
суалното право.
Член 126
Прекратяване на финансовите задължения
(отменен)
Г л а в а  І І
ИНФОРМАЦИЯ ЗА ОБЩЕСТВЕНОСТТА 
ИЛИ ОФИЦИАЛНИТЕ ОРГАНИ
Член 127
Регистър на европейските патенти
Европейското патентно ведомство поддър­
жа Регистър на европейските патенти, в който 
се вписват данните, предвидени в Правилника 
за прилагане. Вписване в регистъра не се 
извършва преди публикуването на европей­
ската патентна заявка. На обществеността се 
предоставя свободен достъп до регистъра на 
европейските патенти.
Член 128
Достъп до досиетата
(1) До досиетата на непубликувани евро­
пейски патентни заявки не се предоставя 
свободен достъп без съгласието на заявителя.